**การนัดหยุดเรียนเพื่อภูมิอากาศ** (อังกฤษ: school strike for climate) หรือเดิมชื่อ **วันศุกร์เพื่ออนาคต** (อังกฤษ: Fridays for Future), **เยาวชนเพื่อภูมิอากาศ** (อังกฤษ: Youth for Climate), **การประท้วงของเยาวชนเพื่อภูมิอากาศ** (อังกฤษ: Youth Strike 4 Climate) เป็นขบวนการนักเรียนนานาชาติซึ่งตัดสินใจไม่เข้าเรียนแล้วเข้าร่วมการเดินขบวนเพื่อเรียกร้องให้มีการปฏิบัติเพื่อป้องกันภาวะโลกร้อนและการเปลี่ยนแปลงสภาพภูมิอากาศเพิ่มขึ้น ความมีชื่อเสียงและการจัดระเบียบอย่างกว้างขวางเริ่มขึ้นเมื่อนักกิจกรรมภูมิอากาศ เกรียตา ทืนแบร์ย จัดการปฏิบัติในเดือนสิงหาคม 2561 นอกรัฐสภาสวีเดน ถือป้ายเขียนว่า "การนัดหยุดเรียนเพื่อภูมิอากาศ"

เกรียตา ทืนแบร์ย
----------------

วันที่ 20 สิงหาคม 2561 เกรียตา ทืนแบร์ย นักกิจกรรมภูมิอากาศชาวสวีเดน ซึ่งขณะนั้นศึกษาอยู่ในชั้นเกรด 9 (เทียบเท่ามัธยมศึกษาปีที่ 3) ตัดสินใจไม่เข้าเรียนจนกระทั่งการเลือกตั้งทั่วไปในประเทศสวีเดนปี 2561 ในวันที่ 9 กันยายนหลังเกิดคลื่นความร้อนและไฟป่าหลายระลอกในประเทศ เธอกล่าวว่าเธอได้รับแรงบันดาลใจจากนักกิจกรรมวัยรุ่น ณ ไฮสกูลมาร์จอรี สโตนแมน ดักลาสในปาร์กแลนด์ รัฐฟลอริดา ซึ่งจัดการเดินขบวนเพื่อชีวิตของเรา (March for Our Lives) ทืนแบร์ยประท้วงโดยนั่งอยู่นอกรัฐสภาทุกวันระหว่างชั่วโมงเรียนพร้อมป้ายเขียนว่า "Skolstrejk för klimatet" (การนัดหยุดเรียนเพื่อภูมิอากาศ) ในบรรดาข้อเรียกร้องของเธอให้รัฐบาลสวีเดนลดการปล่อยคาร์บอนตามความตกลงปารีส วันที่ 7 กันยายน ก่อนการเลือกตั้งเล็กน้อย เธอประกาศว่าเธอจะนัดหยุดเรียนทุกวันศุกร์จนประเทศสวีเดนปฏิบัติตามความตกลงปารีส เธอประดิษฐ์คำขวัญ วันศุกร์เพื่ออนาคต ซึ่งได้รับความสนใจจากทั่วโลก เธอเป็นแรงบันดาลใจให้นักเรียนทั่วโลกเข้าร่วมการนัดหยุดเรียนดังกล่าว

การประท้วงเพื่อภูมิอากาศ ในเดือนกันยายน 2562
--------------------------------------------

กลุ่มขบวนการนัดหยุดเรียนเพื่อภูมิอากาศ (School strike for Climate) ได้ประกาศวันนัดประท้วงครั้งใหญ่ทั่วโลก 2 วัน ในเดือนกันยายน 2562 

วันแรกคือ 20 กันยายน เรียกว่า Climate Strike ซึ่งเป็นสามวันก่อนการประชุมเร่งด่วนเพื่อภูมิอากาศของสหประชาชาติ (UN Climate Action Summit 2019) ที่นครนิวยอร์ก  
และอีกวันหนึ่งคือ 27 กันยายน หรือหนึ่งสัปดาห์ถัดมา เรียกว่า Earth Strike 

ในประเทศต่างๆ ทั่วโลก จะมีการจัดงานประท้วงสำหรับวันใดวันหนึ่งหรือทั้งสองวัน โดยคาดว่าจะมีประเทศที่เข้าร่วมกว่า 130 ประเทศ 

ผู้จัดงานหวังว่าการประท้วงครั้งนี้จะประสบความสำเร็จมากกว่าทุกครั้งที่ผ่านมา โดยเชิญชวนให้คนทุกวัย ทุกสาขาอาชีพ มาร่วมการประท้วงไปกับกลุ่มนักเรียนด้วย นอกจากนี้ งานนี้ยังได้รับการสนับสนุนจากหลายหน่วยงาน ทั้งองค์กรอิสระ บริษัทเอกชน สมาคม และกลุ่มความเคลื่อนไหวทางสังคมต่าง ๆ อาทิ 350.org, Amnesty International, Extinction Rebellion, Greenpeace International, Oxfam, WWF, Patagonia, Ben & Jerry's, Lush, Atlassian, และองค์กรอื่นๆ อีกมากมาย 

ในนครนิวยอร์ก โรงเรียนรัฐบาลได้ประกาศอนุญาตให้นักเรียนสามารถเข้าร่วมได้หากได้รับการอนุญาตจากผู้ปกครอง 

ในออสเตรเลีย บริษัทเอกชนหลายแห่งก็สนับสนุนให้พนักงานเข้าร่วมการประท้วงในเมืองของตน และสนับสนุนให้ทุกบริษัทในประเทศมีส่วนร่วมด้วยเช่นกัน

อ้างอิง
-------

1. ↑  Carrington, Damian (19 March 2019). "School climate strikes: 1.4 million people took part, say campaigners". เก็บจากแหล่งเดิมเมื่อ 2020-03-07. สืบค้นเมื่อ 19 March 2019.
2. ↑  Barclay, Eliza; Resnick, Brian (20 September 2019). "How big was the global climate strike? 4 million people, activists estimate". *Vox*. เก็บจากแหล่งเดิมเมื่อ 2019-09-21. สืบค้นเมื่อ 2019-09-23.
3. ↑  Taylor, Matthew; Watts, Jonathan; Bartlett, John (27 September 2019). "Climate crisis: 6 million people join latest wave of global protests". *The Guardian*. เก็บจากแหล่งเดิมเมื่อ 2019-12-08. สืบค้นเมื่อ 28 September 2019.
4. ↑  Crouch, David (1 September 2018). "The Swedish 15-year-old who's cutting class to fight the climate crisis". *The Guardian*. London, United Kingdom. ISSN 0261-3077. สืบค้นเมื่อ 1 September 2018.
5. ↑  Weyler, Rex (4 January 2019). "The youth have seen enough". Greenpeace International. สืบค้นเมื่อ 22 January 2019.
6. ↑  John, Tara (13 February 2019). "How teenage girls defied skeptics to build a new climate movement". CNN. คลังข้อมูลเก่าเก็บจากแหล่งเดิมเมื่อ 28 February 2019. สืบค้นเมื่อ 28 February 2019. Anna […] Taylor, 17, has taken a leading role in organizing a protest that is expected to see hundreds of students walk out of class across the UK on Friday […] Youth Strike 4 Climate, is planned for more than 40 British towns and cities […] Taylor and co-organizer Vivien "Ivi" Hohmann
7. ↑  "Teen activist on climate change: If we don't do anything right now, we're screwed". CNN. 23 December 2018. สืบค้นเมื่อ 10 February 2019.
8. ↑  "The Guardian view on teenage activists: protesters not puppets – Editorial". *The Guardian*. 7 February 2019. สืบค้นเมื่อ 11 February 2019.
9. ↑  "The Fifteen-Year-Old Climate Activist Who Is Demanding a New Kind of Politics". *The New Yorker*. 2 October 2018.
10. ↑  "'Our leaders are like children,' school strike founder tells climate summit". *The Guardian*. 4 December 2018.
11. ↑
12. ↑
13. ↑
14. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-02-04. สืบค้นเมื่อ 2019-09-19.
15. ↑
16. ↑